
[bookmark: _Hlk226453070]Par sabiedrības ar ierobežotu atbildību “GULBENES AUTOBUSS” kapitāla daļu pārdošanu

Gulbenes novada pašvaldības dome ar 2025. gada 27. marta lēmumu Nr. GND/2025/170 “Par Gulbenes novada pašvaldības tiešās līdzdalības izbeigšanu sabiedrībā ar ierobežotu atbildību “GULBENES AUTOBUSS”” (protokols Nr. 8; 8. p) nolēma izbeigt Gulbenes novada pašvaldības tiešo līdzdalību sabiedrībā ar ierobežotu atbildību “GULBENES AUTOBUSS”, reģistrācijas numurs 43203003672, juridiskā adrese: Parka iela 4, Gulbene, Gulbenes novads, LV-4401 (turpmāk – Kapitālsabiedrība), atsevišķi lemjot par tiešās līdzdalības izbeigšanas kārtību.
Kapitālsabiedrība kapitāldaļu turētājs un vienīgais dalībnieks ir Gulbenes novada pašvaldība, reģistrācijas numurs 90009116327, juridiskā adrese: Ābeļu iela 2, Gulbene, Gulbenes novads, LV-4401, kurai pieder 100% no pamatkapitāla.
Kapitālsabiedrības apmaksātais pamatkapitāls ir 51148 EUR (piecdesmit viens tūkstotis viens simts četrdesmit astoņi euro). Kapitālsabiedrības pamatkapitāls ir sadalīts 51148 (piecdesmit viens tūkstotis viens simts četrdesmit astoņās) daļās. Vienas kapitāla daļas nominālvērtība ir 1 euro.
Darbības veidi, kuros Kapitālsabiedrība veic komercdarbību (NACE 2 klasifikators) ir:
a) automobiļu apkope un remonts (45.20);
b) pilsētas un piepilsētas pasažieru sauszemes pārvadājumi (49.31);
c) automobiļu rezerves daļu un piederumu mazumtirdzniecība (45.32);
d) citur nekvalificēts pasažieru sauszemes transports (49.39);
e) kravas pārvadājumi pa autoceļiem (49.41);
f) sauszemes transporta palīgdarbības (52.21);
g) sava vai nomāta nekustamā īpašuma izīrēšana un pārvaldīšana (68.20);
h) automobiļu un citu vieglo transportlīdzekļu iznomāšana un ekspluatācijas līzings (77.11);
i) ēku uzturēšanas un ekspluatācijas darbības (81.10).

Saskaņā ar sabiedrības ar ierobežotu atbildību “GULBENES AUTOBUSS”, reģistrācijas numurs 43203003672, statūtu (apstiprināti sabiedrības ar ierobežotu atbildību “GULBENES AUTOBUSS” 2025. gada 11. septembrī ārkārtas dalībnieku sapulcē (protokols Nr. 5)) 9. punktu kapitālsabiedrības daļas pārdod Publiskas personas kapitāla daļu un kapitālsabiedrību pārvaldības likuma noteiktajā kārtībā.
Saskaņā ar Publiskas personas kapitāla daļu un kapitālsabiedrību pārvaldības likuma 138.panta pirmo daļu lēmumu par kapitāla daļu pārdošanu pieņem attiecīgās publiskās personas augstākā lēmējinstitūcija.
Publiskas personas kapitāla daļu un kapitālsabiedrību pārvaldības likuma 139.panta otrā daļa nosaka, ka atvasinātas publiskas personas kapitāla daļas pārdod atvasinātas publiskas personas augstākās lēmējinstitūcijas noteikta iestāde (struktūrvienība) vai tam tiek pilnvarota atsavināšanu veicošā institūcija. Šā likuma 139.panta trešajā daļā noteikts, ka lēmumu par kapitāla daļu pārdošanu nedēļas laikā no tā spēkā stāšanās publisko vismaz mājaslapā internetā kapitāla daļu turētājs, pārdevējs un kapitālsabiedrība.
Saskaņā ar Publiskas personas kapitāla daļu un kapitālsabiedrību pārvaldības likuma 140.panta pirmās daļas 3.punkts publiskas personas kapitāla daļu pārdošanas sākotnējo vērtību nosaka neatkarīgs sertificēts vērtētājs saskaņā ar Latvijā atzītiem vērtēšanas standartiem.
Ņemot vērā iepriekš minēto un pamatojoties uz Publiskas personas kapitāla daļu un kapitālsabiedrību pārvaldības likuma 138.panta pirmo daļu, 139.panta otro un trešo daļu, 140.panta pirmās daļas 3.punktu, atklāti balsojot: ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. PĀRDOT Gulbenes novada pašvaldībai piederošās sabiedrības ar ierobežotu atbildību “GULBENES AUTOBUSS”, reģistrācijas numurs 43203003672, 51148 kapitāla daļas.
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minēto kapitāla daļu novērtēšanu un kapitāla daļu pārdošanas sākotnējās vērtības noteikšanu, piesaistot sertificētu vērtētāju, un iesniegt kapitāla daļu pārdošanas sākotnējo vērtību apstiprināšanai Gulbenes novada pašvaldības domes sēdē.
3. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.
4. Lēmuma izpildes kontroli veikt Gulbenes novada pašvaldības izpilddirektoram.
5. Lēmumu nosūtīt: sabiedrībai ar ierobežotu atbildību “GULBENES AUTOBUSS” uz elektronisko adresi.

Gulbenes novada pašvaldības domes priekšsēdētājs		N. Mazūrs 
image1.png




